OPĆINSKI SUD U VUKOVARU RKP: 4420

32000 Vukovar Matični broj: 03008886

Županijska 31 OIB: 69370038985

11 – proračunski korisnik državnog proračuna Šifra djelatnosti: 8423

Razdjel: 109 Program: 2803

16 – Vukovarsko srijemska županija

518 – grad Vukovar

Obrazloženje polugodišnjeg izvještaja o izvršenju financijskog plana za razdoblje

siječanj – lipanj 2025.g.

Godišnji izvještaj o izvršenju financijskog plana Općinskog suda u Vukovaru sastoji se od:

* Opći dio
* Posebni dio
* Obrazloženje
* Poseban izvještaj

OPĆI dio godišnjeg izvještaja o izvršenju financijskog plana sadrži:

* Sažetak računa prihoda i rashoda i računa financiranja
* Račun prihoda i rashoda
* Račun financiranja

Iz sažetka računa prihoda i rashoda vidljivo je da su u izvještajnom razdoblju ostvareni

ukupni prihodi u iznosu od =1.647.457,61 eura, te realizirani ukupni rashodi u iznosu =1.647.434,80 eura što je ostvarenje 62,05% u odnosu na izvorni, odnosno tekući plan za 2025.g.

Razlika između prihoda i rashoda je u prijenosu =22,81 eura vlastitih prihoda uplaćenih u državni proračun u navedenom razdoblju, a biti će iskorištenih za podmirenje rashoda u slijedećem razdoblju, odnosno do kraja tekuće godine.

Usporedbom podataka s podacima za isto razdoblje prošle godine vidljivo su veći ostvareni prihodi i rashodi što u postotku iznosi povećanje od 14,29%, a razlog tomu je:

-povećanje rashoda za plaće, doprinose i ostale rashode za zaposlene je radi povećanja osnovice (01.03.2024. i 01.02.2025.) za službenike i namještenike i povećanje osnovice za plaće sudaca (01.04.2024 i 01.03.2025.), te dežurstva sudaca kaznenog vijeća. Povećanje bi realno bilo i veće budući da je prošle godine isplata za 11 sudaca a ove godine za 10 sudaca (1 sutkinja na porodiljnom dopustu – 09/24-09/25). Prosjek broja zaposlenik prošle godine je bio 84 zaposlenih, a ove godine 80.

-povećanje materijalnih rashoda (bez obzira na veće indekse na pojedinim pozicijama) je najviše radi povećanja intelektualnih usluga (ukupno novčano povećanje materijalnih i financijskih rashoda je =60.408,75 od toga iznosa je povećanje na intelektualnim uslugama =59.073,94).

- rashodi za nabavu nefinancijske imovine ostvareni su za nabavu službenog automobila putem financijskog leasinga, a prihodom iz nadležnog proračuna za financiranje rashoda za nabavu službenog automobila (nefinancijske imovine) financirala se otplata dospjele glavnice financijskog leasinga. (prošle godine otplaćena jedna rata , ove godine šest)

Račun prihoda i rashoda sastoji se od:

* Izvještaja o prihodima i rashodima prema ekonomskoj klasifikaciji
* Izvještaja o prihodima i rashodima prema izvorima financiranja
* Izvještaja o rashodima prema funkcijskoj klasifikaciji

Izvještaj o prihodima i rashodima prema ekonomskoj klasifikaciji prikazuje ostvarene prihode i rashode prema računima računskog plana proračuna.

Prihodi u izvještajnom razdoblju sastoje se od ostvarenih:

- prihoda iz proračuna u iznosu =1.645.695,48 za financiranje rashoda poslovanja

- prihoda iz proračuna u iznosu =1.716,38 za financiranje rashoda za nabavu nefinancijske imovine za otplatu glavnice financijskog leasinga.

- vlastitih prihoda u iznosu =45,75 (dio smo potrošili za financiranje rashoda za zakupnine i najamnine =3,18, a dio na tekuće održavanje =19,76). Ostatak od =22,81 biti će potrošeni u slijedećem izvještajnom razdoblju, odnosno do kraja godine.

Izvještaj o prihodima i rashodima prema izvorima financiranja sastoji se od ostvarenih prihoda:

IZVOR 11 - Opći prihodi i primici u iznosu =1.647.411,86 eura,

IZVOR 31 – Vlastiti prihodi u iznosu =45,75 eura

UKUPNO prihodi za izvještajno razdoblje su =1.647.457,61 eura

kojim su financirani RASHODI poslovanja u ukupnom iznosu od =1.647.434,80 eura

Razlika između prihoda i rashoda je u prijenosu =22,81 eura vlastitih prihoda uplaćenih u državni proračun u ovom izvještajnom razdoblju, a biti će iskorišteni za podmirenje rashoda u slijedećem izvještajnom razdoblju, odnosno do kraja godine.

Izvještaj o rashodima prema funkcijskoj klasifikaciji sastoji se od rashoda prema funkcijskoj klasifikaciji brojčane oznake 0330 – sudovi.

Račun financiranja koji se sastoji od:

- Izvještaja računa financiranja prema ekonomskoj klasifikaciji

- izvještaja računa financiranja prema izvorima financiranja

a koje nismo popunjavali prema uputama.

POSEBNI dio godišnjeg izvještaja o izvršenju financijskog plana sadrži izvršenje

financijskog plana prema programskoj klasifikaciji u našem slučaju 2803 – Vođenje sudskih postupaka, te sadrži prikaz rashoda po izvorima financiranja što u našem slučaju čine izvor 11 i izvor 31 raspoređenih prema aktivnostima i to:

Iz izvora financiranja 11 – opći prihodi i primici u ukupnom iznosu od =1.647.411,86 eura financirane su:

- aktivnost 641000 nadležnost općinskih sudova u iznosu =1.644.894,24 eura

- aktivnost 641001 jednostavni stečaj potrošača u iznosu =801,24 eura

Iz izvora financiranja 31 – vlastiti prihodi u ukupnom iznosu od =22,94 eura financirani su:

- aktivnost 641000 nadležnost općinskih sudova u iznosu =22,94 eura

U Vukovaru, 25. srpnja 2025. g.

Predsjednica suda:

Branka Soldo